Ustaše

Le ustasies (etiam: ustashe, ustasci, ustasi; in lingua croate: ustaše /'ustaʃe/, nominalisation plural del verbo ustati, insurger, dunque le Insurgitos) son le membros de un dissolvite movimento politic croate, active in Jugoslavia como organisation unic inter 1929 e 1945, sub le nomine official de Ustasia – Movimento revolutionari croate (in croato: Ustaša – Hrvatski revolucionarni pokret; latinisate etiam: Ustasa, Ustasha, Ustascia).

In le curso del seculo XX, le Ustasia es descripte variemente per le politologos del epocha e per le historicos postume, como un movimento separatista violente, clerico-fascista, ultra-nationalista, racialista, e terrorista.

Su membros assiste in le regicidio de Alexandro I de Jugoslavia in 1934, e durante le Secunde Guerra Mundial procede con le perpetration del Holocausto croate, in depauperar, deportar, torturar, o assassinar centenas de millenas de serbos, judeos, rhomanis, bosniacos musulman, e dissidentes politic de Croatia.